《寄题婺源程氏得寓亭》
元代·方回

今醉翁遨古醉乡，斯亭有路到羲皇。
九流人品杯中物，万卷家书膝上郎。
山意相迎随步好，花阴独立满身香。
临风诗思谁能画，想见津津喜色黄。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。